section_heading: Opis
paragraph_text: Australski krokodil je relativno malen krokodil, koji rijetko prekorači duljinu tijela 2,5-3 metra, a za to mu treba dugo vremena (oko trideset godina). Ženke su manje veličine nego mužjaci, od 2 do 2,1 metra. Oblik njuške je neobično uzak i zašiljen, s brojnim oštrim zubima. Boja tijela je svjetlo-smeđa s tamnim područjima na tijelu i repu. Ljuske na tijelu su relativno velike, sa širokim, usko povezanim oklopnim pločama na leđima.